Ilario Antoniazzi

Ilario Antoniazzi (født 23. april 1948 i San Polo di Piave i provinsen Treviso i Veneto i Italia) er en italiensk prelat og katolsk erkebiskop av Tunis.

Liv og virke

Bakgrunn
Ilario Antoniazzi gikk inn i Oderzo i misjonsinstituttet San Pio X i en alder av ti år. I 1962 flyttet han til småseminaret for det latinske patriarkat Jerusalem i Bait Jala.

Prest
Han ble presteviet 24. juni 1972 i konkatedralen til Jesu allerhelligste navn i Jerusalem av patriark Giacomo Beltritti.

Mellom 1972 og 1991 var Antoniazzi kapellan og deretter sogneprest i forskjellige menigheter i Jordan. Fra 1992 til 1995 fullførte han en grad i spiritualitet ved Det pavelige fakultet Teresianum i Roma. I årene som var han sogneprest i flere menigheter i patriarkatet Jerusalem. Han hadde som sogneprest virket i sjelesorgen blant beduinene i Jordan, og deretter blant palestinerne i Galilea. I 2011 ble han utnevnt til generaldirektør for det latinske patriarkats skoler i Israel, det vil si med ansvar for de 44 katolske skolene patriarkatet drev, med over 19 .00 kristne, jødiske og muslimske elever i Palestina, Jordan og Israel.

Erkebiskop
Pave Benedikt XVI utnevnte Antoniazzi til erkebiskop av Tunis den 21. februar 2013. I dette embede etterfulgte han Maroun Lahham, som var blitt utnevnt til hjelpebiskop i Jerusalem og patriarkalvikar for Jordan den 19. januar 2012. Patriarken av Jerusalem, Fouad Twal, bispeviet Antoniazzi den 16. mars samme år i Bebudelsesbasilikaen i Nasaret. Medkonsekratorer var hans forgjenger Maroun Lahham og patriarkalvikaren for Israel, Giacinto-Boulos Marcuzzo. Den offisielle overtakelse fant sted 7. april 2013 i katedralen St. Vincent de Paul i Tunis. 

Erkebiskop Antoniazzi behersker arabisk, italiensk, engelsk og fransk. Han er ex officio-medlem av Den nordafrikanske biskopskonferanse.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Patriark Michel Sabbah  (1933-) *1988
 Patriark Fouad Twal (1940-) *1992
 Erkebiskop  Ilario Antoniazzi (1948-) *2008

Referanser

Italienske katolske biskoper
Ikketunisiske katolske biskoper i Tunisia
Linjen Rebiba
Personer fra provinsen Treviso